stanford-oval/wikipedia huggingface dataset:
Caspar Weinberger

| Caspar Weinberger |
| --- | --- |

Yhdysvaltain 15. puolustusministeri
 21. tammikuuta 1981 – 4. maaliskuuta 1987  
Presidentti:  Ronald Reagan
Edeltäjä:  Harold Brown
Seuraaja:  Frank Carlucci
Yhdysvaltain 10. terveys-, opetus- ja hyvinvointiministeri
 12. helmikuuta 1973 – 8. elokuuta 1975  
Presidentti:  Richard Nixon
Edeltäjä:  Elliot Richardson
Seuraaja:  F. David Mathews
Henkilötiedot
Syntynyt: 18. elokuuta 1917 San Francisco, Kalifornia, Yhdysvallat
Kuollut: 28. maaliskuuta 2006 (88 vuotta) Bangor, Maine, Yhdysvallat
Puoliso:  Jane Weinberger
Lapset:  2
Tiedot
Puolue:  republikaanit
Uskonto:  episkopaalinen
Caspar Willard ”Cap” Weinberger (18. elokuuta 1917 – 28. maaliskuuta 2006) oli yhdysvaltalainen poliitikko, joka toimi Ronald Reaganin hallinnon puolustusministerinä tammikuusta 1981 marraskuuhun 1987.
Nuoruus

Weinberger syntyi San Franciscossa Kaliforniassa Herman Weinbergerin pojaksi. Hänen isänisänsä oli juutalaista syntyperää Böömistä, kun taas hänen äitinsä vanhemmat olivat kveekareita Englannista.
Weinbergerin isänisä oli juutalaisuuden suuntausten välisten kiistojen vuoksi suhtautunut jo Böömissä juutalaisuuteen välinpitämättömästi. Weinbergerin äiti oli alun perin kveekari mutta kääntyi episkopaalisuuteen, mikä vaikutti Weinbergerin uskonnollisiin näkemyksiin, ja oli myöhemmin aktiivinen kirkossa.
Ura

Weinberger opiskeli Harvardin yliopistossa, jossa hän suoritti tohtorin tutkinnon 1941. Hän liittyi Yhdysvaltain maavoimiin ja palveli toisen maailmansodan aikana Tyynellämerellä 41. jalkaväkidivisioonassa. Sodan lopussa hän oli ylennyt kapteeniksi ja työskenteli kenraali Douglas MacArthurin tiedusteluesikunnassa.[lähde? ]
Weinberger valittiin 1952 Kalifornian lainsäädäntöelimeen ja 1962 Kalifornian republikaanipuolueen johtoon. Kuvernööri Ronald Reagan nimitti hänet 1967 osavaltion organisaatio- ja talouslautakuntaan ja 1968 talousjohtajaksi. Vuonna 1970 hän siirtyi Washingtoniin Federal Trade Commissionin johtoon ja toimi 1973–1975 presidentti Nixonin budjettitoimiston johtajana ja terveysministerinä.[lähde? ]
Weinberger toimi ennen puolustusministerinimitystään rakennusalan jättiyritys Bechtelin lakimiehenä.
Reaganin puolustusministerinä Weinberger oli sitä mieltä, että Neuvostoliitto oli uhka Yhdysvalloille, ja kannatti suuria korotuksia puolustusbudjettiin. Suuria hankkeita olivat muun muassa B-1-pommittaja ja ”600 aluksen laivasto”. Hän kannatti myös ydinaseiden voimakasta lisäystä ja Strategic Defense Initiativea, joka sai lempinimen ”Star Wars” -hanke.[lähde? ]
Weinberger väitti, että oli vastustanut Iran-Contra-skandaaliin liittynyttä yhdysvaltalaisten TOW-ohjusten siirtoa Iraniin. Hän erosi marraskuussa 1987 vedoten vaimonsa heikkenevään terveyteen[lähde? ]. Eron jälkeen Weinberger tuomittiin valehtelusta Iran-Contra-asian tutkimuksessa, mutta presidentti George Bush vanhempi armahti hänet 1992.
Weinberger sai Brittiläisen imperiumin ritarikunnan suurristin 1988 tuettuaan Britanniaa Falklandin sodan aikana 1982.
Weinberger työskenteli poliittisen uransa jälkeen Forbesille ja oli sen johtokunnan puheenjohtaja vuodesta 1993 isänsä seuraajana.
Aiheesta muualla

Kuvia tai muita tiedostoja aiheesta Caspar Weinberger Wikimedia Commonsissa
Obituary: Caspar Weinberger (BBC)
Steve Forbes, Caspar Weinberger Dies At 88, (Arkistoitu – Internet Archive) Forbes 28.3.2006
Christopher Hogwood

Christopher Hogwood helmikuussa 2014.
Christopher Jarvis Haley Hogwood (10. syyskuuta 1941 Nottingham – 24. syyskuuta 2014 Cambridge) oli brittiläinen kapellimestari ja cembalisti, joka tunnetaan erityisesti Academy of Ancient Musicin perustajana. Vuodesta 1992 Hogwood toimi varhaisen musiikin esittämisen professorina Royal Academy of Musicissa ja vierailevana professorina Lontoon King’s Collegessa.
Hogwood opiskeli aluksi klassista kirjallisuutta Cambridgen yliopiston Pembroke Collegessa ja suoritti myöhemmin kapellimestariopintoja Raymond Leppardin, Thurston Dartin sekä Rafael Puyanan ja Gustav Leonhardtin johdolla. Vuonna 1967 hän perusti David Munrow’n kanssa Early Music Consortin ja vuonna 1973 Academy of Ancient Musicin, jotka molemmat esittävät varhaisklassismin ja barokin musiikkia periodisoittimin.
Aiheesta muualla

Kuvia tai muita tiedostoja aiheesta Christopher Hogwood Wikimedia Commonsissa
Hogwoodin kotisivut
CircleMUD

CircleMUD on DikuMUDista kehitetty MUD-pelityyppi ja -ohjelmisto. Se on pääsääntöisesti pyrkinyt säilyttämään alkuperäisen Dikun tunnelman ja käyttöliittymän, mutta muuten siihen on lisätty erilaisia ominaisuuksia, pelimaailmaa on laajennettu, ja palvelinohjelman lähdekoodia on muutettu joustavammaksi ja selkeämmäksi, eli helpommin muokattavaksi. Ohjelmisto on saatavilla muun muassa monille Unix-varianteille, Microsoft Windowsille, OS/2:lle, joillekin Macintosh-järjestelmille, OpenVMS:lle ja Amiga-tietokoneille.
CircleMUDin viimeinen virallinen versio on vuonna 2002 julkaistu 3.1. Alkuperäistä CircleMUDia ei enää aktiivisesti kehitetä, vaan sen manttelijanperijänä jatkaa tbaMUD-projekti, joka perustuu vuonna 2006 julkaistuun epäviralliseen Circle-versioon 3.5.
CircleMUDin ensimmäinen versio julkaistiin vuonna 1993, ja projektin alkuperäinen ja huomattavin kehittäjä oli yhdysvaltalainen Jeremy Elson, joka vuonna 2009 työskentelee tutkijana Microsoftilla.
Aiheesta muualla

CircleMUDin viralliset sivut (englanniksi)
TbaMUDin viralliset sivut (englanniksi)
Circle With Goodies -projekti (Arkistoitu – Internet Archive) (englanniksi)
Microsoft: Jeremy Elsonin kotisivu (englanniksi)
Claudia Pechstein
Henkilökohtaiset ennätykset

| 0 | 1 | 2 |
| --- | --- | --- |
| 500 m | – | 38,99 |
| 1 000 m | – | 1.16,00 |
| 1 500 m | – | 1.54,31 |
| 3 000 m | – | 3.57,35 |
| 5 000 m | – | 6.46,91 |
Aiheesta muualla

Kuvia tai muita tiedostoja aiheesta Claudia Pechstein Wikimedia Commonsissa
Christopher Hansteen

Christopher Hansteenin tyttären, taidemaalari Aasta Hansteenin muotokuva isästään (1853).
Christopher Hansteen (1784–1873) oli norjalainen tähtitieteilijä ja fyysikko. Kun Hansteen oli opiskellut Tanskassa ja julkaissut huomiota saaneen kirjoituksen maamagnetismista, hänet nimitettiin 1816 Kristianian yliopistoon professoriksi. Hän oli tehtävässä vuoteen 1861. Samaan aikaan hän oli myös sotakoulun opettaja, tähtitieteellisen ja magneettisen observatorion johtaja ja hän johti Norjan geodeettisia tutkimuksia. Maamagnetismin tutkimista varten Hansteen teki useita ulkomaanmatkoja ja kävi 1825 Suomessakin. Hän teki 1828–1830 Norjan valtion maksaman matkan Siperiaan, jossa hän teki magneettisia, tähtitieteellisiä ja ilmatieteellisiä havaintoja. Hansteen johti Norjan osuutta  1816 aloitetuissa Struven ketjun astemittauksissa. Hansteen toimitti tieteellisiä tutkimuksia, etenkin maamagnetismista, julkaisi Kristiaanian observatorion ilmatieteelliset havainnot, kirjoitti oppikirjoja ja tieteen eri aloilta yleistajuisia artikkeleita.
Aiheesta muualla

Kuvia tai muita tiedostoja aiheesta Christopher Hansteen Wikimedia Commonsissa
Christopher Heino-Lindberg

| Christopher Heino-Lindberg |
| --- | --- |

Henkilötiedot
Syntynyt: 29. tammikuuta 1985 (ikä 39) Helsingborg, Ruotsi
Kansalaisuus:   Ruotsi
Jääkiekkoilija
Pelipaikka:  maalivahti
Hanska:  oikea
Pituus:  183 cm
Paino:  84 kg
Seura
Seura:  Nacka HK
Sarja:  I-div
Pelaajaura
Pääsarjaura:  2005–
Aik. seurat:  Hammarby IF (Allsvenskan),   Färjestads BK (Elit.),   Nybro IF (Allsvenskan)   AIK (Elit./Allsvenskan)
NHL-varaus:  177. varaus, 2003 Montreal Canadiens
Christopher Heino-Lindberg (s. 29. tammikuuta 1985 Helsingborg, Ruotsi) on ruotsalainen jääkiekkomaalivahti, joka siirtyi kaudeksi 2011–2012 Ruotsin kolmannen sarjatason Nackaan. Urallaan hän on pelannut myös Elitserienissä, jossa on voittanut Ruotsin-mestaruuden.
Ura

Heino-Lindberg pelasi ensimmäisen aikusten ottelussa Allsvenskanissa Hammarby IF:ssä kaudella 2002–2003. Kesällä 2003 Montreal Canadiens varasi hänet NHL:ään. Seuraavalla kaudella hän pelasi Allsvenskania sekä Vallentunassa että Hammarbyssä, jota edusti myös kauden 2004–2005.
Kaudeksi 2005–2006 Heino-Lindberg siirtyi Ruotsin pääsarjassa pelaavaa Färjestadia. Heti ensimmäisellä kaudellaan hän oli mukana voittamassa Ruotsin-mestaruutta. Hän pelasi Färjestadissa vielä kaksi seuraavaa kautta ja siirtyi kaudeksi 2008–2009 Allsvenskanissa pelaavaan AIK:hon. Ensimmäisellä kaudellaan AIK:ssa Heino-Lindbergillä oli Allsvenskanin paras torjuntaprosentti ja vähiten päästettyjä maaleja. Toisella kaudella hän oli nostamassa AIK:ta takaisin Elitserieniin.
Elitserienissä Heino-Lindberg pelasi kaudella 2010–2011 vain neljä ottelua. Loukkaantumisten takia hän ei lopulta saanut seuraavalle kaudelle uutta sopimusta Elitserieniin. Hän siirtyikin elokuussa 2011 Ruotsin kolmanneksi korkeammalla sarjatasolla pelaavaan Nackaan.
Nelson-luokka (linjalaiva)

| Nelson |
| --- | --- |


Tekniset tiedot
Uppouma:  2 601 4/94 bm (suunniteltu)
Pituus:  62 m (tykkikansi) 52,073 m (köli)
Leveys:  16,3 m
Syväys:  7,3 m
Koneteho:  täystakiloitu purjealus
Aseistus
Meritorjunta:  tykkikansi: 32 × 32 naulan tykkiä keskikansi:34 × 24 naulan tykkiä ylempi tykkikansi: 34 × 18 naulan tykkiä puolikansi: 6 × 12 naulan ja 10 × 32 naulan karronadia etukansi:2 × 12 naulan ja 2 × 32 naulan karronadia takakansi:6 × 24 naulan karronadia
Nelson-luokka oli Britannian kuninkaallisen laivaston kolmen 120-tykkisen ensimmäisen luokan linjalaivan muodostama alusluokka.
Alukset

Aluksen suunnittelivat pääsuunnittelijat yhdessä. Luokka oli kolmikantinen vastine 74-tykkisille Armada-luokan aluksille. Suunnitelma hyväksyttiin 1. lokakuuta 1806 ja sitä muutettiin edelleen vastaamaan Caledonia-luokan aluksia. Luokan aluksista ainoastaan HMS Nelson valmistui ennen Napoleonin sotien päättymistä (ilman meripalvelusta) kahden muun siirtyessä suoraan reserviin toukokuussa 1814.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Nelson | Woolwichin telakka | joulukuu 1809 | 4. heinäkuuta 1814 | 17. elokuuta 1814 | romutettu 1928 |
| HMS St. Vincent | Plymouthin telakka | toukokuu 1810 | 11. maaliskuuta 1815 | 1829 | myyty 1906 |
| HMS Howe | Chathamin telakka | kesäkuu 1808 | 28. maaliskuuta 1815 | 1835 | myyty 1854 |
Neuvostoliiton peitejärjestöt

Neuvostoliiton peitejärjestöt olivat näennäisesti riippumattomia kansainvälisiä järjestöjä, joiden kautta Neuvostoliitto pyrki vaikuttamaan mielipiteisiin.
Peitejärjestöjä olivat muun muassa International Organisation of Journalists, Maailman rauhanneuvosto, Maailman opettajien ammattijärjestöjen liitto, Maailman tiedemiesten liitto, Afro-aasialaisten kansojen solidaarisuusjärjestö, Kansainvälinen opiskelijaliitto, Kristillinen rauhanliike ja Kansainvälinen rauhaninstituutti.
Peitejärjestöjen verkostojen kautta Neuvostoliitto pyrki vaikuttamaan mielipiteisiin. Esimerkiksi Kansan Uutiset siteerasi APN:n väitettä, että HI-virus olisikin Yhdysvaltojen biologiseen sodankäyntiin kehittämä. Eräs toinen levitetty väite oli, että yhdysvaltalaiset sairaalat ostaisivat sisäelimiä kehitysmaista.
Neuvostoliiton rautatieministeriö

Neuvostoliiton rautatieministeriö oli toimialaministeriö, jonka tehtävänä oli vastata Neuvostoliiton rautateiden ylläpidosta ja rakennuttamisesta. Rautateistä vastaava ministerinä toimi mm. valtiollisen poliisin johtaja Feliks Dzeržinski.[lähde? ]
Kun Neuvostoliitto purkautui ja markkinatalouteen sopimattomia toimialaministeriöitä ryhdyttiin yhtiöittämään, tuli suurimmasta osasta rautatieministeriön toiminnasta Venäjän rautatiet -nimisen yhtiön hoidettavaksi, jolloin rautatieministeriölle jäivät liikenneministeriön ja rautatiehallintoon ja -lainsäädäntöön liittyvät valvontatehtävät.[lähde? ]
Nelson (Uusi-Seelanti)

| Nelson Whakatū |
| --- | --- |

 lippu
 Nelson
 Koordinaatit: 41°16′15″S, 173°17′2″E 
Valtio:  Uusi-Seelanti
Hallinto:  
 – Pormestari:  Rachel Reese
Pinta-ala:  
 – Kokonaispinta-ala:  424 km²
Väkiluku (2018):  50 880
 – Väestötiheys:  129 as./km²
 
 nelson.govt.nz 
Infobox OKVirheellinen NIMI-arvo: 
Nelson (maoriksi Whakatū) on kaupunki Tasmaninlahden pohjukassa Uuden-Seelannin Eteläsaaren pohjoispäässä. Nelson sijaitsee lähellä Etelä- ja Pohjoissaarta erottavaa Cookinsalmea ja maan pääkaupunkia Wellingtonia salmen rannalla Pohjoissaaren puolella.
Kaupungin noin 50 000 asukkaasta kymmenisen prosenttia on maoreja.
Maorit ovat asuneet alueella 1300-luvulta asti ja tunsivat paikan nimellä Whakatū. Eurooppalaiset valitsiva Nelsonin asutuspaikaksi vuonna 1841 hyvän luonnonsataman ja läheisen hedelmällisten tasankojen takia.
Aiheesta muualla

Kuvia tai muita tiedostoja aiheesta Nelson Wikimedia Commonsissa
Uuden-Seelannin alueet
Auckland
Bay of Plenty
Canterbury
Gisborne
Hawke's Bay
Manawatu-Wanganui
Marlborough
Nelson
Northland
Otago
Southland
Taranaki
Tasman
Waikato
Wellington
West Coast
Neulanen

Metsämännyn neulasia
Saksanpihdan oksa, jossa kolmen eri neulasvuosikerran (vuosien 2002–2004) neulasia
Neulanen on havupuille tyypillinen kapea lehti. Neulanen voi olla litteä tai poikkileikkaukseltaan särmikäs. Tyypillisimmillään neulaset ovat hyvin kapeita ja teräväkärkisiä eli kasvitieteen termein muodoltaan neulasmaisia. Neulasiksi kutsutaan kuitenkin myös muunlaisia kapeita havupuiden lehtiä, jotka saattavat olla tarkalta muodoltaan esimerkiksi tasasoukkia tai kapean vastapuikeita.
Kaikki havupuiden lehdet eivät ole kapeita neulasia. Esimerkiksi monilla sypressikasveilla (Cupressaceae) sekä podokarpuskasveilla (Podocarpaceae) on suomumaisia lehtiä, ja joillakin podokarpuskasveilla sekä kaureilla (Agathis) on leveämpiä, usein suikeita tai soikeita lehtiä. Sypressikasveilla, kuten esimerkiksi monilla katajilla (Juniperus), nuorten kasvien varhaislehdet ovat usein kapeita neulasia, mutta vanhempien kasvien myöhäislehdet ovat suomumaisia.
Neulasvuosikerta tarkoittaa jonakin tiettynä vuonna puhjenneita neulasia. Monet neulasia tuottavat havupuut ovat ainavihantia, jolloin oksilla on samanaikaisesti usean eri vuoden neulasia. Neulaslehtiset havupuut voivat kuitenkin olla myös kausivihantia, kuten esimerkiksi lehtikuuset (Larix), ja varistaa neulasensa vuosittain.
Havupuiden, erityisesti männyn ja kuusen neulaset on todettu tehokkaiksi ilmanlaadun indikaattoreiksi muun muassa raskasmetallien ja rikin osalta.[lähde? ] Esimerkiksi Suomessa juuri neulasia käytetään selvitettäessä, kuinka näiden aineiden päästöt voimalaitoksista vaikuttavat kasvillisuuteen.
Neulasmainen lehtimuoto esiintyy myös monilla koppisiemenisillä eli kukkivilla kasveilla, kuten kanervalla (Calluna vulgaris).
Aiheesta muualla

Kemia-lehti: Omolara Mofikoyan väitös: Havupuiden neulasuutteista tunnistettavissa 3 000 erilaista yhdistettä
Neuvostoliiton presidentti

| Sosialististen neuvostotasavaltojen liiton presidentti |
| --- | --- |
 Президент Союза Советских Социалистических Республик
 
 
 
Virka-asunto:  Moskovan Kreml
Perustettu:  15. maaliskuuta 1990
Ensimmäinen:  Mihail Gorbatšov
Viimeinen:  Mihail Gorbatšov
Lakkautettu:  25. joulukuuta 1991
Neuvostoliiton presidentti oli Neuvostoliiton valtionpäämies 15. maaliskuuta 1990 ja 25. joulukuuta 1991 välillä. Mihail Gorbatšov oli ainoa viran haltija ja samanaikaisesti Neuvostoliiton kommunistisen puolueen pääsihteeri. Hän erosi pääsihteerin virasta vuoden 1991 Neuvostoliiton vallankaappausyrityksen jälkeen.
Virka oli sekoitus Yhdysvaltain ja Ranskan presidenttien virkoja.selvennä
Maan johtaja oli ennen presidenttiä Neuvostoliiton korkeimman neuvoston presidiumin puheenjohtaja.
Neuvostoliiton varapresidenttinä toimi Gennadi Janajev vallankaappausyritykseen asti. Janajev johti vallankaappausta ja toimikin virkaatekevänä presidenttinä kolme päivää. Kun vallankaappaus oli kukistettu, Janajev pidätettiin.
Neulansilmä

Neulansilmä (engl. Storm Island tai Eye Of The Needle) on vuonna 1979 suomeksi ilmestynyt jännityskirja, jonka kirjoitti Ken Follett. Kirjan on kustantanut WSOY. Kirja on yksi kirjailijan tunnetuimmista teoksista ja hänen kolmas omalla nimellään julkaistu teos (Suomessa näitä kahta aiempaa teosta ei ole julkaistu).
Kirjasta tuli heti ilmestyttyään menestys ja Ken Follett voitti sen ansiosta parhaan romaanin Edgar-palkinnon. Kirjasta tehtiin myös elokuva vuonna 1981 ja sen juonikuvioista on muokattu myös Bollywood-elokuva, nimeltään Fanaa (2006).
Kirjan teemaa (Agentti vihollislinjojen takana ja hänen hallussaan olevat tiedot, jotka voivat muuttaa kaiken) Follet on hyödyntänyt myöhemmissäkin agenttiromaaneissaan, kuten Aavikkoleijona, joka sijoittui samaan ajanjaksoon.
Juoni

Kirja sijoittuu toisen maailmansodan aikaan. Saksalainen Henry Faber toimii agenttina Isossa-Britanniassa väärän henkilöllisyyden turvin. Hän työskentelee päivisin rautatievirkailijana ja iltaisin lähettää tietoja radiolähettimellään Saksaan. Faber tunnetaan koodinimellä Neula, joka johtuu hänen aseena käyttämästään stiletti-pistimestä, ja hän on äärimmäisen kylmäverinen mies, johon itse Hitlerkin luottaa täysin.
Faber lähetetään Ison-Britannian rannikolle tiedustelemaan huhuttua maihinnousukalustoa, jota liittoutuneet ovat alkaneet toimittaa Yhdysvalloista Britteinsaarille. Tutkiessaan armeijan vahvuutta saa Faber selville, että itärannikolle sijoitetut maihinnousujoukot ovatkin vain ovelaa hämäystä jonka avulla liittoutuneet pyrkivät salaamaan maihinnousun todellisen paikan, joka onkin Normandia. Jos Faber saa tämän tiedon toimitettua Saksaan, pystyisivät saksalaiset murtamaan liittoutuneiden linjan jo ennen kuin maihinnousu ehtisi kunnolla alkaakaan ja näin sodan luonne saattaisi muuttua katastrofaalisesti. Faber epäilee, uskovatko hänen esimiehensä Saksassa hämäykseen ilman asian todistavia valokuvia, ne hänen siis täytyisi toimittaa Saksaan itse.
Pian koko Britannian tiedustelupalvelun osasto MI5 on Faberin perässä hänen yrittäessään epätoivoisesti päästä rannikolle, jossa sukellusvene jo odottaa häntä matkalle Saksaan. Faber yrittää lopulta paeta veneellä, mutta kokee myrskysäässä haaksirikon ja ajautuu Myrskysaaren-nimellä tunnettuun paikkaan, jossa hänet ottavat taloonsa Lucy ja David Rose. David on englantilainen taistelulentäjä, joka menetti jalkansa auto-onnettomuudessa päivää ennen taistelulentäjän uransa alkua. Hän alkaa epäillä Faberia ja löytää tämän taskusta valokuvat huijauslentokoneista. Samaan aikaan Faber ja Lucy alkavat tuntea vetoa toisiinsa.
Davidin ja Faberin välinen jännite purkautuu lopulta yhteenotoksi: Faber on ennen tätä rakastellut Davidin vaimon kanssa. Faber kuitenkin tappaa Davidin, ottaa saarella olevalla radiolähettimellä yhteyden sukellusveneeseen ja pyytää sitä hakemaan hänet saarelta. Kun sukellusvene nousee pintaan, Lucy yllättäen tappaa Faberin iskemällä tätä kivellä päähän. Tuolloin myös MI5:n agentit saapuvat saareen eikä tietoa Normandian maihinnoususta saada perille Saksaan.
Charles S. Peircen tieteiden luokittelu

Charles S. Peirce (1839–1914) esitti oman luokittelunsa filosofialle, matematiikalle ja tieteelle.
Peircen filosofia on saksalaisen idealismin innoittamaa. Sen keskiössä on oppi kolmesta kategoriasta, jotka muodostavat perustan hänen filosofiselle järjestelmälleen. Sekä Peircen kolmijakoinen merkin käsite ja yleisemmin koko hänen semioottinen järjestelmänsä että hänen metafysiikkansa perustuvat kategoriaopille. Kategorioiden oikeuttamiseksi hän kehitti Edmund Husserlin fenomenologiaa muistuttavan, aluksi ”fenomenologiaksi” ja myöhemmin ”faneroskopiaksi” (phaneroscopy) kutsumansa metodin. Logiikka oli Peircelle enemmän tai vähemmän synonyymi semiotiikalle. Matemaattista logiikkaa Peirce kutsui logiikan matematiikaksi.
Peircen filosofia

Peirce oli filosofina systeeminrakentaja Aristoteleen tai Leibnizin tapaan. Hän pyrki rakentamaan filosofisen järjestelmän, joka voitaisiin oikeuttaa tieteellisen menetelmän avulla. Hän pyrki myös luomaan täsmällisen filosofisen termiologian, missä De Waalin mukaan näkyy selvästi sen "lähes modulaarisen rakenteen ja prefiksien ja suffiksien järjestelmän" kautta hänen kemistin koulutuksensa. Filosofian olennaisia ajatuksia ovat muun muassa (filosofisen) logiikan käsittäminen semiotiikaksi, tieteellinen metodi sekä objektiivinen idealismi Peircen filosofian keskeisin idea on hänen kolmen kategoriansa järjestelmä, joka läpäisee hänen filosofisen oppinsa sen kaikilla tasoilla.
Peirce päätyi ajattelemaan, että filosofia tulisi ymmärtää positiiviseksi tai aposterioriseksi tieteeksi, joka rinnastuisi tässä suhteessa paremminkin esimerkiksi luonnontieteisiin kuin aprioriseen matematiikkaan, ja että filosofiset näkemykset tulisi oikeuttaa tieteellistä metodia soveltaen. Kategorioiden oikeuttamiseksi hän kehitti ”fenomenologiaksi” ja sittemmin "faneroskopiaksi" kutsumansa metodin.
Tieteiden luokittelu

Kategoriat muodostavat perustan myös Peircen tieteiden ja filosofian arkkitehtoniselle luokittelulle. Tieteet hän jakoi ensinnäkin "tutkimuksellisiin" tieteisiin (sciences of discovery) ja "kertauksellisiin" tieteisiin (sciences of review). Näistä ensiksi mainittu jakautuu kahteen pääluokkaan: matematiikkaan ja positiivisiin tieteisiin. Positiiviset tieteet jakautuvat niin ikään kahteen pääluokkaan, toisaalta filosofiaan (caenoscopy), toisaalta erityistieteisiin (idioscopy), jotka Peirce niin ikään jakoi kahteen pääryhmään, luonnontieteisiin (physics) ja "hengentieteisiin" (psychics).
Filosofia voidaan jakaa kolmeen pääasialliseen osa-alueeseen kategorioiden mukaisesti: fenomenologiaan (myös: faneroskopia), normatiivisiin tieteisiin (estetiikkaan, etiikkaan ja logiikkaan [myös: semiotiikka]) ja metafysiikkaan. Kuten ensiys on riippumatonta sekä toiseudesta että kolmannuudesta, fenomenologia, jonka tasolla kategoriat oikeutetaan perustavimmalla tasolla, on riippumatonta sekä normatiivisista tieteistä että metafysiikasta; ja kuten toiseus on riippuvaista ensiydestä mutta riippumatonta kolmannuudesta, normatiiviset tieteet ovat riippuvaista fenomenologiasta mutta riippumattomia metafysiikasta; ja kuten kolmannuus on riippuvaista sekä ensiydestä että toiseudesta, metafysiikka riippuu sekä fenomenologiasta että normatiivista tieteistä (ennen kaikkea logiikasta, jolla on vastaava suhde estetiikkaan ja etiikkaan kuin metafysiikalla fenomenologiaan ja normatiivisiin tieteisiin).
Logiikkaa Peircen ensisijaisesti käyttämässä merkityksessä ei tule sekoittaa matemaattiseen logiikkaan. Tosin Peirce oli myös matemaatikko ja teki runsaasti merkittävää tutkimustyötä matemaattisen logiikan saralla, mutta tätä osaa tuotantoaan hän kutsui "logiikan matematiikaksi". Peirce kirjoitti runsaasti matematiikan filosofiastakin, josta esimerkkinä mainittakoon postuumisti julkaistu teos New Elements of Mathematics. Matematiikka ei ollut hänen mukaansa vain apriorinen tiede, vaan kaikki täsmällinen tai puhtaan apriorinen tutkimus on peirceläisestä katsannosta matematiikkaa.
Sciences of Discovery
Sciences of Review